তলানিতে ফর্ম, শেষ চার বছরে কোহলির গড় মাত্র ৩০!

ওয়েব ডেস্ক: এই প্রজন্মের অন্যতম সেরা ব্যাটার হিসেবে পরিচিত বিরাট কোহলি (Virat Kohli)। একদিনের ক্রিকেটে তিনি সেরা তা নিয়ে কোনও সন্দেহ নেই। কিন্তু টেস্ট ক্রিকেটে ক্রমশ পিছিয়ে পড়ছেন। ২০১১ থেকে ২০১৯ সাল পর্যন্ত টেস্টে তাঁর ব্যাটিং গড় ছিল ৫৪.৯৭। কিন্তু ২০২০ সাল থেকে ফর্ম হারিয়ে ফেলেছেন তিনি। এই ফর্ম্যাটে তাঁকে আর ‘কিং’ বলা যাচ্ছে না।

২০২০ থেকে আজ পর্যন্ত ৩৯টি টেস্ট ম্যাচ খেলেছেন কোহলি। গড় মাত্র ৩০.৭২। এই পড়তি ফর্ম তাঁর সামগ্রিক গড়ে বড় প্রভাব ফেলেছে। ভারতের সেরা ব্যাটারের টেস্ট গড় এখন ৪৬.৮। কোহলির সঙ্গে বিশ্ব ক্রিকেটে যাঁদের নাম উচ্চারিত হয় তাঁরা অনেক এগিয়ে। যেমন জো রুটের (Joe Root) ব্যাটিং গড় ৫০.৯, কেন উইলিয়ামসন (Kane Williamson) ৫৪.৯ এবং স্টিভ স্মিথ (Steve Smith) ৫৫.৯।

আরও পড়ুন: কলকাতা ডার্বি কলকাতায় নয়, কোথায় হবে জেনে নিন

সদ্য শেষ হওয়া বর্ডার-গাভাসকর ট্রফিতে (Border-Gavaskar Trophy) একটি মাত্র শতরান করেছেন কোহলি। গোটা সিরিজে তাঁর গড় মাত্র ২৩.৭৫। পার্থ টেস্টের দুই ইনিংসে তাঁর রান ৫ ও ১০০ নট আউট। অ্যাডিলেডে ৭ ও ১১, ব্রিসবেনে ৩, মেলবোর্নে ৩৬ ও ৫ এবং সিডনিতে ১৭ ও ৬। সাকুল্যে সংগ্রহ ১৯০ রান।

সিডনি টেস্ট শেষ হওয়ার সঙ্গে সঙ্গেই হতাশায় ফেটে পড়েছিলেন ইরফান পাঠান, সুনীল গাভাসকর। পাঠান স্পষ্ট বলেন, ভারতের এবার তারকা অ্যাটিটিউড থেকে বেরনো দরকার। বিরাট কোহলি গত চার বছরে ৩০ গড়ে রান করেছে। কোনও তরুণ ব্যাটারও তো ২৫-৩০ গড়ে রান করে দেবে। তাহলে তারকা খেলিয়ে কী লাভ?

দেখুন অন্য খবর: